**Goliath contro i giganti** (esp. *Goliat contra los gigantes*, "Goljat vastaan jättiläiset") on vuonna 1961 valmistunut italialais-espanjalainen seikkailuelokuva. Lajityypiltään peplumia edustavan filmin ovat ohjanneet Guido Malatesta ja Gianfranco Parolini. Sen päähenkilöä Goljatia esittää yhdysvaltalainen kehonrakentaja Brad Harris.

Juoni
-----

Elokuvan sankarilla ei nimeä lukuun ottamatta ole mitään yhteistä vastaavan Raamatun henkilöhahmon kanssa. Goljat palaa sodasta kotiinsa Beiraniin, jossa julma tyranni Bocan on anastanut vallan. Tämä saa kauniin Elean uskomaan, että Goljat on hänen isänsä murhaaja. Elea lähtee etsimään kostoa, mutta hänen yrityksensa murhata Goljat epäonnistuu ja pariskunta rakastuu toisiinsa. Bocan heittää Elean villieläimille, mutta Goljat pelastaa hänet ja saa kansan nousemaan kapinaan. Ennen kuolemaansa väkijoukon käsissä Bocan vangitsee jälleen Elean, joka viedään jättiläisten laaksoon. Goljat tappaa laakson hirviöt, palauttaa laillisen hallitsijan valtaistuimelle ja rakastavaiset saavat toisensa.

Näyttelijät
-----------

|  |  |  |
| --- | --- | --- |
|  Brad Harris  | … |  Goljat
  |
|  Gloria Milland  | … |  Elea
  |
|  Fernando Rey  | … |  Bokan
  |
|  Barbara Carroll  | … |  Daina
  |
|  Carmen De Lirio  | … |  Dianiria
  |
|  Fernando Sancho  | … |  
  |
|  Luigi Marturano  | … |  
  |
|  Nello Pazzafini  | … |  Yagorath
  |
|  José Rubio  | … |  Brisero
  |
|  Lina Rosales  | … |  
  |
|  Ignazio Dolce  | … |  
  |
|  Mimmo Palmara  | … |  
  |
|  Angel Aranda  | … |  
  |
|  Ray Martino  | … |  
  |
|  Angel Ortiz  | … |  
  |
|  Luis Marco  | … |  
  |
|  Manuel Arbó  | … |  
  |
|  Gianfranco Gasparri  | … |  
  |
|  Rufino Inoles  | … |  
  |
|  Francisco Bernal  | … |  
  |

Tuotanto
--------

Cinecittàn studioilla ja Espanjassa kuvattu *Goliath contro i giganti* on hyvin tavanomainen peplumelokuva, joka on ahdettu täyteen lajityypin kliseitä naurettavan näköisistä hirviöistä amatsoneihin ja karvaisiin luolamiehiin. Elokuvan juoni on sarja toisiinsa kömpelösti sidottuja, mutta sinällään viihdyttäviä toimintakohtauksia. Alejandro Ulloan laajakangaskuvaus on hienoa ja halvalla tehdyt lavasteet toisinaan varsin näyttäviä. Lihaksikas toimintasankari Brad Harris esiintyy ensimmäisessä pääroolissaan ja espanjalainen Fernando Rey tekee vahvan roolityön psykologisiakin ulottuvuuksia omaavana pahiksena. Guido Malatestan aloittaman tuotannon ohjasi loppuun taiteelliseksi johtajaksi merkitty Gianfranco Parolini.

Elokuvan saksalaisessa versiossa *Die Irrfahrten des Herkules* ("Herkuleen harharetket") sen päähenkilö esiintyy nimellä Herkules.

DVD-julkaisut
-------------

*Goliath contro i giganti* on saatavilla italialaisen RHV:n hyvätasoisena DVD-julkaisuna, joka sisältää myös englanninkielisen ääniraidan.

Lähteet
-------

1. 1 2 3  Rewind @ dvdcompare.net: Goliath Against the Giants AKA Goliath contro i giganti (1961) *dvdcompare.net*. Viitattu 12.1.2013. (englanniksi)
2. 1 2 3 4  Mondo Esoterica: Goliath Against the Giants (1961) *mondo-esoterica.net*. Viitattu 12.1.2013. (englanniksi)
3. 1 2  Anica: Archivio del Cinema Italiano *archiviodelcinemaitaliano.it*. Viitattu 12.1.2013. (italiaksi)
4. ↑  AFI Catalog of Feature Films *afi.com*. Viitattu 12.1.2013. (englanniksi)
5. 1 2  10,000 Bullets: Goliath against the Giants *10kbullets.com*.  Arkistoitu 9.8.2013. Viitattu 12.1.2013. (englanniksi)
6. ↑  Cool Ass Cinema: Goliath Against the Giants (1961) review *coolasscinema.com*. Viitattu 12.1.2013. (englanniksi)
7. ↑  Devildead: Goliath contro i giganti *devildead.com*. Viitattu 12.1.2013. (ranskaksi)

Aiheesta muualla
----------------

* *Goliath contro i giganti* Internet Movie Databasessa. (englanniksi)